**PRIGODNO IZVJEŠĆE O RADU DVD-a VRHOVAC**

**1952-2022**

U prošlom stoljeću, na dan obilježavanja svetog Roka, u nedjelju 24. kolovoza 1952. godine, pred Župnim dvorom u Vrhovcu, s početkom odvijanja u 14 sati, 53 mještana-osnivača pokreću inicijativu da se osnuje DVD Vrhovac.

U ime osnivača, osnivačku skupštinu otvara Nikola Kadak i predlaže radno predsjedništvo u sastavu:

* Rudolf Sam, poslanik vatrogasnog podsaveza kotara Karlovac
* Vladimir Bakarić kao član
* August Bakarić član, ujedno i zapisničar

Skupština bira Upravni i Nadzorni odbor, kako slijedi:

*Upravni odbor*

1. Juraj Stepinac, predsjednik
2. Marko Stepinac, tajnik
3. Josip Glavinić, komandir (zapovjednik)
4. Ivan Mikan, zamjenik
5. Ivan Tržok, ađutant
6. Josip Pavlaković, spremištar
7. Nikola Kadak, vođa odjela
8. Mato Bakarić, bolničar
9. August Bakarić, omladinski rukovodilac
10. Andrija Bakarić, blagajnik

*Nadzorni odbor*

1. Nikola Bakarić, predsjednik
2. Vinko Bakarić, član
3. Mirko Kovačić, član

Ovaj odbor dao si je zadatak da formira operativnu jedinicu, te organizira sakupljanje vina na bazi dobrovoljnog davanja i sakupljanje članarine koja je određena za početak biti 200 dinara godišnje.

Iako se prvi počeci osnivanja vatrogasnog društva spominju 1936. godine, kada ga je osnovao Stjepan Novosel iz Donjeg Oštrog Vrha, poznati revolucionar i sindikalni rukovodilac u kamenolomu u Zaluki, Društvo nije opstalo zbog prevelikog pritiska crkvene i političke vlasti.

Na ponovnu incijativu za osnivanjem DVD-a Vrhovac utjecao je požar u Ferencima koji je nanio velike štete ljudima i ubrzao akciju osnivanja vatrogasnog društva kao pogodne forme za okupljanje ljudi i kroz nju rješavanja mnogih društvenih pitanja.

Sakupljanjem novaca od mještana, dvije godine nakon osnivanja, kupljena je prva motorna štrcaljka Savica što je bio veliki uspjeh i motivacija članovima za aktivniji rad. Iste godine počele su pripreme za izgradnju vatrogasnog doma, osiguranjem zemljišta, za što je bio zadužen Vinko Bakarić.

Narodni odbor kotara Karlovac besplatno je dodijelio društvu sušionu koja je srušena, a kamen i opeka preveženi su na gradilište budućeg doma. U karlovačkoj ciglani nabavljena je opeka, vlakom dopremljena u Ozalj, odakle su je mještani Vrhovca zaprežnim kolima besplatno prevezli na gradilište. U šumi Dubrava doznačena su stabla za gradnju koja su vatrogasci posjekli i dopremili na gradilište, nakon čega se prišlo i tesanju i izradi građe.

Značajan korak u izgradnji doma učinjen je 31. srpnja 1958. godine kada je izabran građevinski odbor starijih i utjecajnih mještana kako bi okupili i osigurali odaziv mještana za izgradnju doma. Uz njih su u odbor ušli i članovi Upravnog i Nadzornog odbora.

Gradnja doma počela je 13. kolovoza 1958. godine kopanjem temelja. Kamen temeljac postavljen je 30. kolovoza, a temelji su izgrađeni 31. kolovoza i 7. rujna.

U roku od 4 i pol mjeseca, od početka radova, dom je stavljen pod krov.

U subotu i nedjelju, 27. i 28. prosinca 1958. godine obavljeni su završni radovi na pokrivanju doma. Na domu je radilo preko stotinu mještana i više od pedestak učenika koji su dali preko 3000 dobrovoljnih radnih sati, zatim oko 200 dovoza voznom zapregom, čime je ušteđeno oko 200 tisuća dinara. Tri puta je vatrogasni dom nadograđivan i proširivan da bi dobio današnji oblik.

Zbog odlaska velikog broja članova na privremeni rad u inozemstvo, došlo je do smanjenja aktivnosti čime su radovi na uređenju unutarnjeg dijela sve rjeđe organizirani. Usprkos svim teškoćama, društvo je smoglo snage da organizira proslavu 10. godišnje društva. Pokrovitelj proslave je bio Narodni odbor općine Ozalj. Za tu svečanost nabavljena je društvena zastava.

Kako je problem vode u Vrhovcu bio permanentan, u vrijeme sušnih godina predstavljao ozbiljnu opasnost, 1968. godine Upravni i Nadzorni odbor zaključuje da se vatrogasnim cisternama doveze voda i napune mlake u selima. Taj slučaj, kao i pojedini požari koji su se dogodili u mjestu, snažno su utjecali na stanovnike Vrhovca da pokrenu akciju za izgradnju vodovoda i osiguranje pitke vode za mještane.

Akcija izgradnje vodovoda bila je sveobuhvatna za Vrhovac, Škaljevicu, Grandiž breg i Zaluku. Izgradnju su financirali sami mještani svojim novcima i radovima koje je organizirao Odbor za izgradnju.

Svečano otvorenje vodovoda upriličeno je za tadašnji Dan Republike 1970. godine u vatrogasnom domu. Ispred doma je bila podignuta bina, a pored nje improvizirana bina iz koje će poteći voda. Pokrovitelj svečanosti bila je Skupština općine Ozalj, a na svečanosti je govorio njen predsjednik Josip Štrucelj, koji je otvaranjem slavine predao vodovod na korištenje Vrhovčakima. Bio je to veliki dobitak za DVD Vrhovac.

Za 1971. i 1972. godinu ne postoji ni jedan pisani dokument o radu Društva očito zbog činjenice da je odlaskom velikog broja vatrogasaca na privremeni rad u zapadnoeuropske zemlje nastao period stagnacije. Potkraj 1971. godine u Vrhovcu je organizirana velika svečanost povodom 100. godišnjice početka rada vrhovačke škole. Svečanost je održana u vatrogasnom domu, a završila je otkrivanjem natpisne ploče na školi „Područna škola Juraj Kamenar Vrhovac“.

Nakon uvođenja vodovoda, na zahtjev DVDa, postavljeni su hidranti, no nije bila rijetkost da oni nisu funkcionirali pa se događalo da se voda iz vodovoda ne može koristiti na što se ukazivalo Hidrocentrali Ozalj koja je upravljala vodovodom.

Na godišnjoj Skupštini 1975. godine donesen je zaključak o nabavi modernog vatrogasnog agregata Magirus koji je nabavljen 1976. godini. Društvo je postajalo sve jače i organizacijski sređenije te je 1983. godine uz vatrogasni dom izgrađen moderan opskrbni centar koji s vatrogasnim domom čini jednu arhitektonsku cjelinu. Oko centra i doma postavljen je novi asfalt, uređen je okoliš i fasada na vatrogasnom domu.

1987. pokrenuta je akcija preko Mjesne zajednice da se organizira referendum za loklani samodoprinos kojim bi se osigurala značajnija sredstva za uređenje doma. Kako su skupljena značajna sredstva Društvo je 1988. godine uspjelo nabaviti i TAM-kombi vozilo koje je preuredilo u vatrogasno vozilo.

1994. može se označiti kao jedna od najuspješnijih na uređenju doma. Od Poljoprivredne Zadruge Ozalj u vlasništvo dobiva staru trgovinu i skladište koje koristi za spremište i garažu. Idejno rješenje za dogradnju i adaptaciju vatrogasnog doma dao je naš pokojni član Josip Ferenac koje je kao takvo i prihvaćeno i 1993. se smatra dovršetkom doma u izdanju kakvog vidite danas. 1994. Društvo se priključilo na telefonsku mrežu.

1999. godine započeto je uređenja spremišta koje je te godine i kompletno uređeno, kao i uređenje garaže. Kako zbog ratnih prilika nije obilježena 40. obljetnica, povodom 47. godišnjice grad Ozalj poklonio je DVD-u novu društvenu zastavu.

Jedan od značajnih donatora bio je Branko Čulig, vlasnik poduzeća ZADOM.

**Danas u 21. stoljeću**

2000. godine zahvaljujući gospodinu Zlatku Rusjan kip Sv. Florijana, zaštitnika vatrogasaca je uramljen i postavljen u prostorije DVD-a.

2001. se donosi Odluka montira električna sirena, donatora Branka Čuliga, kako bi bila aktivna do obilježavanja 50. obljetnice. Sirena je puštena u rad 2002. godine, nakon svete mise povodom obilježavanja Sv. Florijana na nivou VZG Ozlja.

2000. zahvaljujući osnivanju KUD-a Vrhovac, započeto je uređenje ove sale lakiranjem parketa kako bi KUD mogao u ovom prostoru održavati probe. KUD je u kratkom vremenu uredilo svoj prostor na katu vatrogasnog doma, 2003. pridužilo im se Sportsko društvo Vrhovac na dijelu iznad spremišta i garaže.

Za 50. obljetnicu Društva, 2002. godine, po završetku svečane sjednice, održana je vježba gašenja požara iz zraka, u kojoj sudjeluje naš počasni član, sada umirovljeni kapetan civilnog zrakoplovstva, Nikola Kolar s Air traktorom na oduševljenje svih pristutnih. Za tu obljetnicu tiskan je i Zbornik o radu Društva.

2003. nabavljen je navalno vatrogasno vozilo Mercedes, godište 1974. godine, dovezeno iz Njemačke uz pomoć donacija mještana i VZG Ozlja.

U periodu od 2004. do 2015. obilježavamo 60. obljetnicu društva uređenjem fasade doma i zbog ograničenih financijskih sredstava rad Društva sveli smo na organizacije pokaznih vježbi, odlaske na vatrogasna natjecanja i tradicionalnu organizaciju zabave maskenbala.

2016. zahvaljujući sredstvima VZG Ozlja u vrijednosti 70.000 kn i donacijama mještana i pravnih osoba u vrijednosti 30.000 kn nabavljeno je kombi vozilo za prijevoz vatrogasaca i gašenje požara.

Iste godine aktivirali smo rad s dječjim podmlatkom, sudjelovali smo na 140. obljetnici HVZ-a.

U svrhu promicanja dobrovoljnog vatrogastva i našeg društva, ne umanjujući interventnu spremnost društva, 2016. potpisujemo sporazum o suradnji s Volonterskim centrom Kupa. Uključujemo se u manifestaciju Hrvatska volontira i Dan otvorenih vrata udruga gdje smo zahvaljujući akciji uređenja i čišćenja zdenca Pećc po prvi puta dobili nagradu Ureda za udruge Vlade Republike Hrvatske za promociju i vidljivost DVD-a široj javnosti. Nagradu smo ove godine osvojili po 3. puta organizacijom programa u 3 dijela:

Program je otvorio počasni član Društva Nikola Kolar, umirovljeni pilot-kapetan civilnog zrakoplovstva i mještanin Vrhovca o svom životu, radu u zrakoplovstvu posebice u dijelu gašenja požara kanaderom.

Hrvatsko agrometeorološko društvo prikazalo je crtić „Požar nije šala“.

Nakon toga je program nastavljen na vanjskom dijelu gdje je KA-9 tim prikazao vrlo atraktivnim prikazom pokazao rad s potražnim psima na otvorenom i u zatvorenom prostoru, posebice u dijelu pronalaženja osoba nakon potresa, ispod ruševina u objektu.

Napravljen je dječji kutak za najmlađe s hodajućom vatrogasnom maskotom i pristuni su imali prilike probati rad s brentačama, aparatima za početno gašenje požara te razgledati vatrogasnu opremu i vozila.

Redovito volontiramo na sportskim i kulturnim događanjima čime na godišnjoj bazi ostvarujemo preko 300 volonterskih sati, a zahvaljujući volonterskih aktivnostima u organizaciji DVD-a Vrhovac , članica Društva 2017. primila je Državnu nagradu za volontiranje u kategoriji fizičke osobe.

Članovi Društva redovito sudjeluju na vatrogasnim utrkama kao što su Mali Lošinj, Turopolje, čime smo 2018. godine bili najbolja ekipna vatrogasna postrojba.

Uključujemo se u inicijativu Srce za djecu Hrvatske sakupljanjem plastičnih čepova gdje je do danas skupljeno preko 400kg čepova i predano Udruzi u Čakovec.

Organizirali smo radionicu „Mali vatrogasci“ gdje smo posjetili Muzej vatrogastva u Karlovcu i družili se s Javnom vatrogasnom postrojbom.

Radionicu „Spasi život-spasi dom“ proveli smo u suradnji s CK Ozalj i CK Karlovac i naučili kako postupiti u slučaju ozlijeda.

Sudjelovali smo na 1. Sajmu udruga u Karlovcu i gradonačelnika Mandića upoznali s našim radom.

Iznimno smo ponosni na projekt „Sestre vatrogaskinje“ kojeg je financirala Zaklada Solidarna s ciljem emancipacije žena u vatrogastvu čime u Upravnom odbore sjede tri žene, natjecateljske ekipe podmlatka i mladeži vode žene i upravo se oformljuje seniorska ekipa kojom također koordiniraju žene te smo ponosni na našu članicu koja je odnedavno vatrogasni sudac.

2019. primorani smo rad Društva svesti na minimum zbog Covid 19. čime se rad Društva svodi na ophodnje kontrole provedbe aktualnih epidemioloških. mjera

Kako je crkva 2020. oštećena u potresu , postajemo domaćini župnoj zajednici za odvijanje euharistijskih slavlja i vjerskih događanja.

Sredinom ove godine snimamo prilog za emisiju Dobro jutro Hrvatska.

Danas društvo broji 114 članova koji djeluju pod vodstvom:

Nikola Čulig – predsjednik

Darko Glavinić – zapovjednik

Nenad Bakarić – zamjenik predsjednika

Damir Ferenac – zamjenik zapovjednika

Anita Zorman – tajnica i blagajnica

Operativna postrojba broji 18 vatrogasaca i osim što interveniraju i preventivno djeluju, organiziraju pokazne vježbe, uključuju se na dislokacije, gašenje požara u Dalmaciji (1998, 2002, 2017.), sudjeluju u obrani od poplava te pomažu kod elementarnih nepogoda i potresom pogođeno područje Banovine, Glina.

Vatrogasni podmladak redovito sudjeluje na županijskim KUPOvima i ostvaruje dobre rezultate. Vatrogasna mladež također idu na natjecanja te je u dva navrata bila u vatrogasnom kampu Fažana.

* U poslijednja dva mandata održana su dva osposobljavanja za zvanje vatrogasac u prostorijama DVD-a Vrhovac
* Dvd Vrhovac posjeduje dva vozila :kombi vozilo ford transit i vozilo za gašenje i spašavanje MITSUBISHI CANTER koje smo preuzeli krajem 2021. od VZG Ozlja.

Iz bogate prošlosti jednog društva gotovo je nemoguće prikazati njegov rad u ovako kratkom izlaganju. Ono što možemo zaključiti jest da ni jedna akcija koja je bila od općeg ineresa za naperdak Vrhovca nije prošla mimo vatrogasnog društva. Mnoge akcije, od izgradnje vodovoda, asfatiranja prometnica, rekonstrukciju električne mreže, uvođenje telefona, izgradnja opskrbnog centra, mrtvačnice… dogovarane su I pokretane u vatrogasnom domu, a inicijatori I realizatori su najvećim dijelom bili vatrogasci. Uspjeli smo se stopiti se u cjelinu mjesta i teško je razlučiti što je vatrogasno, a što vrhovačko. Sve je to vlasništvo vrhovačkih žitelja koje su sami stvarali svojim radom, aktivnostima, novcem.

Kako živimo u u izazovnim vremenima, a izazovi traže nove puteve, nove načine I oblike djelovanja, ponosni što smo u takvim vremenima djelujemo uspješno.

Nadamo se da smo članovima koji su tek na početku svog vatrogasnog puta I Vama uzvanicima uspjeli približiti naš poziv I dugogodišnu predanost pozivu vatrogasca isprepletnu s obitelji I tradicijom.

Vjerujemo da će mladi naraštaji nastaviti slijediti viziju naših osnivača I biti granacija za još bolji rad I ljepšu budućnost.